CELEX: 32013D0765
Language: hr
Date: 2013-12-13 00:00:00
Title: 2013/765/EU: Provedbena odluka Komisije оd 13. prosinca 2013. o izmjeni priznanja Det Norske Veritas na temelju Uredbe (EZ) br. 391/2009 Europskog parlamenta i Vijeća o zajedničkim pravilima i normama za organizacije koje obavljaju pregled i nadzor brodova (priopćeno pod brojem dokumenta C(2013) 8876)  Tekst značajan za EGP

17.12.2013   
            
            
               HR
            
            
               Službeni list Europske unije
            
            
               L 338/107
            
         PROVEDBENA ODLUKA KOMISIJE
   оd 13. prosinca 2013.
   o izmjeni priznanja Det Norske Veritas na temelju Uredbe (EZ) br. 391/2009 Europskog parlamenta i Vijeća o zajedničkim pravilima i normama za organizacije koje obavljaju pregled i nadzor brodova
   (priopćeno pod brojem dokumenta C(2013) 8876)
   (Tekst značajan za EGP)
   (2013/765/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 391/2009 Europskog Parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (1), posebno njezin članak 4. stavak 1. i članak 16.
   budući da:
   
               (1)
            
            
               Na temelju članka 16. stavka 1. Uredbe (EZ) br. 391/2009 Komisija bi morala provjeriti je li nositelj priznanja dodijeljenog u skladu s člankom 2. točkom (c) i člankom 4. stavkom 3. te Uredbe odgovarajući pravni subjekt u organizaciji na koju se odredbe te Uredbe primjenjuju. Ako to nije tako, Komisija bi morala donijeti odluku, izmjenjujući to priznanje.
            
         
               (2)
            
            
               Priznanja dvjema organizacijama Det Norske Veritas i Germanischer Lloyd („stranke”) dodijeljena su 1995. na temelju Direktive Vijeća 94/57/EZ (2).
            
         
               (3)
            
            
               Na temelju članka 15. stavka 1. Uredbe (EZ) br. 391/2009 stranke su zadržale svoja vlastita priznanja u vrijeme stupanja na snagu ove Uredbe.
            
         
               (4)
            
            
               Početno priznanje Det Norske Veritas dodijeljeno je pravnom subjektu DNV Classification AS, kasnije preimenovanom u DNV AS, koji je djelovao u okviru neaktivnog subjekta DNV Group AS, pod financijskim nadzorom neprofitne zaklade Stiftelsen Det Norske Veritas („SDNV”), osnovane u Norveškoj.
            
         
               (5)
            
            
               Početno priznanje Germanischer Lloyd dodijeljeno je pravnom subjektu Germanischer Lloyd AG, kasnije osnovanom kao Germanischer Lloyd SE („GL SE”), koji je djelovao u okviru neaktivnog subjekta GL Group i pod financijskim nadzorom holdinga Mayfair, osnovanog u Njemačkoj.
            
         
               (6)
            
            
               Komisija je 10. lipnja 2013. primila obavijest o predloženoj koncentraciji sukladno članku 4. Uredbe Vijeća (EZ) br. 139/2004 (3) na temelju koje SDNV stječe, u smislu članka 3. stavka 1. točke (b) ove Uredbe, isključivi nadzor nad subjektom GL SE te ga povezuje sa svojim društvom kćeri DNV Group AS pod novim imenom DNV GL Group AS.
            
         
               (7)
            
            
               Komisija je 15. srpnja 2013. donijela odluku na temelju članka 6. stavka 1. točke (b) Uredbe EZ o koncentracijama da se ne protivi koncentracijama, navedenu kao „Predmet COMP/M.6885 – SDNV/Germanischer Lloyd”, te da je proglasi sukladnom s unutarnjim tržištem.
            
         
               (8)
            
            
               Neaktivni subjekt DNV GL Group AS, osnovan u Norveškoj, počeo je poslovati 12. rujna 2013. Stranke su obavijestile Komisiju da su, do početka zajedničkih aktivnosti, stare organizacije DNV AS i GL SE i dalje postojale te da su poslovale u okviru društva DNV GL Group AS u skladu sa svojim starim pravilima, postupcima i sustavima.
            
         
               (9)
            
            
               Vlasništvo nad subjektom GL SE preneseno je na društvo DNV AS, kasnije preimenovano u DNV GL AS. Od tog trenutka koji označava početak zajedničkih aktivnosti, DNV GL AS sa svojim društvima kćerima, odgovoran je za sve aktivnosti razvrstavanja i certificiranja koje su obuhvaćene područjem primjene Uredbe br. 391/2009. DNV GL AS stoga je odgovarajuće matično društvo svih pravnih subjekata koji čine priznatu organizaciju i kojima se treba dodijeliti priznanje.
            
         
               (10)
            
            
               Suprotno tomu, subjekt GL SE više nije odgovarajuće matično društvo organizacije na koju se odredbe Uredbe br. 391/2009 trebaju primjenjivati. Njegovo priznanje sukladno članku 4. te uredbe stoga treba prestati važiti.
            
         
               (11)
            
            
               Informacije koje su stranke dostavile Komisiji govore da od početka zajedničkih aktivnosti do uvođenja zajedničkog sustava proizvodnje, poslove na postojećim brodovima i tekućim projektima potrebno je obavljati odvojeno i u skladu sa starim pravilima, postupcima i sustavima subjekata DNV AS i GL SE. Funkcije i sustave potrebno je postupno integrirati kako bi se osigurala kontinuirana usklađenost s obvezama i kriterijima Uredbe br. 391/2009.
            
         
               (12)
            
            
               Mjere predviđene ovom Odlukom u skladu su s mišljenjem Odbora za pomorsku sigurnost i zaštitu od onečišćenja s brodova osnovan Uredbom (EZ) br. 2099/2002 Europskog parlamenta i Vijeća (4),
            
         DONIJELA JE OVU ODLUKU:
   Članak 1.
   Nositelj dodijeljenog priznanja Det Norske Veritas je, od datuma stupanja na snagu ove Odluke, društvo DNV GL AS, koje je matično društvo svih pravnih subjekata koji čine priznatu organizaciju u smislu Uredbe (EZ) br. 391/2009.
   Zbog prijenosa vlasništva subjekta GL SE na društvo DNV GL AS, priznanje Germanischer Lloyd, prvotno dodijeljeno subjektu GL SE, prestaje se primjenjivati.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. prosinca 2013.
      
         
            Za Komisiju
         
         Siim KALLAS
         
            Potpredsjednik
         
      
   
   
      (1)  SL L 131, 28.5.2009., str. 11.
   
      (2)  Direktiva Vijeća 94/57/EZ od 22. studenoga 1994. o zajedničkim pravilima i normama organizacije za pregled i nadzor brodova te odgovarajuće djelatnosti pomorskih uprava (SL L 319, 12.12.1994., str. 20.).
   
      (3)  Uredba Vijeća (EZ) br. 139/2004 od 20. siječnja 2004. o kontroli koncentracija između poduzetnicima (Uredba EZ o koncentracijama) (SL L 24, 29.1.2004., str. 1.).
   
      (4)  Uredba (EZ-a) br. 2099/2002 Europskog parlamenta i Vijeća od 5. studenoga 2002. o osnivanju Odbora za sigurnost na moru i sprječavanje zagađenja uzrokovanog brodovima (COSS) te koja nadopunjuje uredbe o sigurnosti na moru i zagađenju uzrokovanog brodovima (SL L 324, 29.11.2002., str. 1.).